ماريان خورى Maryan Khoury منتجه و مخرجه مصريه, من مواليد القاهره فى 2 اكتوبر 1958, حصلت على درجه البكالوريوس فى الاقتصاد و العلوم السياسيه من الجامعه الامريكيه بالقاهره سنة 1980, و حصلت على الماجستير فى علوم الاقتصاد من جامعة اكسفورد بالمملكه المتحده سنة 1982. شاركت فى اداره شركه افلام مصر العالميه (يوسف شاهين و شركاه) من سنة 1984, و اشتغلت منتجه منفذه لعدد كبير من الافلام مع المخرج يوسف شاهين و هيا بنت اخته, اهمها: (وداعًا بونابرت, اليوم السادس, اسكندريه كمان و كمان, القاهره منوره باهلها, الآخر, سكوت ح نصور). كمان اشتغلت منتجه فنيه لعدد كبير من الافلام, منها: (سرقات صيفيه, المدينه) للمخرج يسرى نصر الله, و فيلم (شحاذون ونبلاء, كونشرتو فى درب سـعاده) للمخرجه اسماء البكرى, و فيلم (عرق البلح) للمخرج رضوان الكاشف, و فيلم (الابواب المغلقه) للمخرج عاطف حتاته و فيلم (العاصفه) للمخرج خالد يوسف. بجانب الانتاج اخرجت عدد من الافلام الوثائقيه, و هيا: (زمن لورا, عاشقات السينما, ظلال).